Eugenijus Čiplys

Eugenijus Čiplys (g. 1970 m. lapkričio 4 d. Klaipėdoje) – lietuvių kūrėjas, atlikėjas, dirigentas, meno kolektyvų vadovas, pedagogas ir birbynės bei lamzdelio mokytojas ekspertas.

 Biografija 

1977–1985 m. Eugenijus Čiplys mokėsi Vilniaus 9-ojoje vid. mokykloje (dabar – Šv. Kristoforo gimnazija). Mokytis groti birbyne E. Čiplį paskatino dėdė Juozas Čiplys – ilgametis valstybinio ansamblio „Lietuva“ birbynininkas. 1979–1985 m. E. Čiplys lankė Vilniaus Balio Dvariono dešimtmetę muzikos mokyklą, mokytojo Jono Bikausko birbynės klasę. 1985–1989 m. E. Čiplys mokėsi Vilniaus Juozo Tallat-Kelpšos konservatorijoje (birbynės dėstytojas – Antanas Jonušas). 1989 m. įstojo į Lietuvos valstybinę konservatoriją (dabar – Lietuvos muzikos ir teatro akademija), 1995 m. įgijo muzikos magistro kvalifikacinį laipsnį, birbynės studijų kamerinio ansamblio artisto ir pedagogo specializaciją (birbynės dėstytojai – prof. Antanas Smolskus (1989–1994), doc. Kastytis Mikiška (1994–1995)). Nuo 1992 m. E. Čiplys dirba pedagogu Vilniaus Karoliniškių muzikos mokykloje, 1994 m. tapo Karoliniškių muzikos mokyklos liaudies instrumentų orkestro vadovu. Nuo 2006 m. yra Vilniaus universiteto Dainų ir šokių ansamblio meno vadovas.

 Pedagoginė veikla 

E. Čiplio parengti mokiniai yra nuolatiniai respublikinių Jono Švedo jaunųjų atlikėjų bei tarptautinių konkursų laureatai. 2003 m. suburtas Karoliniškių muzikos mokyklos mokinių netradicinis ansamblis (fleita, birbynė, kanklės, fortepijonas) 2004 m. Kijeve vykusiame tarptautiniame kamerinių ansamblių konkurse „XXI a. menas“ laimėjo „Grand Prix“, 2007 m. Val Tidonėje (Italija) – II vietą, tarptautiniame kamerinių ansamblių konkurse „Sąskambiai“ Vilniuje pelnė laureatų vardą. 2004 m. Karoliniškių muzikos mokyklos liaudies instrumentų orkestrui, kaip geriausiam tautinio žanro kolektyvui, ir jo vadovui suteikta „Aukso paukštės“ nominacija„Aukso Paukštė“ apdovanojimas, Nominacija GERIAUSIAS LIAUDIES INSTRUMENTŲ ANSAMBLIS, ORKESTRAS IR VADOVAS .

Nuo 2006 m. E. Čiplio vadovaujamas Vilniaus universiteto dainų ir šokių ansamblis yra daugelio konkursų bei nominacijų laimėtojas. 2009 m., kaip geriausias dainų ir šokių ansamblis, VU Ansamblis buvo apdovanotas „Aukso paukšte“„Aukso paukštė“ apdovanojimas, Nominacija GERIAUSIAS DAINŲ IR ŠOKIŲ ANSAMBLIS IR VADOVAS , 2010 m. Respublikiniame dainų ir šokių ansamblių konkurse „Kadagys“„Kadagys“, Vilniaus universiteto dainų ir šokių ansamblis tapo laureatais  jam atiteko „Grand Prix“, 2013 m. tapo laureatu tarptautiniame konkurse „Podlaska Oktawa Kultur“ Balstogėje (Lenkija). Pirmosios vietos jam skirtos respublikiniuose studentų liaudiškos muzikos festivaliuose-konkursuose „Linksminkimos“ (2013„Linksminkimos 2013“, 2015„Linksminkimos 2015“, 2017, 2019), „Grand Prix“ – Respublikiniame tautinių šokių kolektyvų bei ansamblių festivalyje-konkurse „Klumpakojis 2016“„Universitas Vilnensis“, Dainų ir šokių ansamblio sėkmė, I vieta – Respublikiniame dainų ir šokių ansamblių konkurse „Jievaro tiltas“Vilniaus universiteto naujienos, VU dainų ir šokių ansamblis – konkurso „Jievaro tiltas“ laureatas  (2017).

E. Čiplio edukacinė veikla 1992–2010 m. buvo reikšminga populiarinant lietuvių liaudies pučiamuosius instrumentus Lietuvos švietimo įstaigose. Siejant lietuvių tautosaką, literatūrą ir istoriją su liaudies instrumentine muzika sukurta prasmingų programų, pritaikytų visoms ikimokyklinio ir mokyklinio amžiaus grupėms. Aplankytos visų Lietuvos regionų švietimo įstaigos. Kartu su muzikologu Algimantu Jonu Puišiu 2001 m. įkurta meninio švietimo grupė „Fiat Lux“. Nuo to laiko įvairiuose Lietuvos miestuose rengiami koncertai–pamokos apie lietuvių liaudies instrumentus moksleiviams ir studentijai.

 Bendradarbiavimas ansambliuose 

Svarbus etapas Eugenijaus Čiplio kūrybinėje veikloje – dalyvavimas Lietuvos nacionalinio dailės muziejaus lietuviškos muzikos ansamblyje „Kanklės“Lietuvos nacionalinio dailės muxiejaus lietuviškos muzikos ansamblis „Kanklės“  (vėliau – „Vaivora“, vadovė prof. Lina Naikelienė). Su šiuo kolektyvu 1992–2002 m. vykdė koncertinę veiklą. Koncertuota Šveicarijoje, Vokietijoje, Prancūzijoje, Danijoje, JAV, Kanadoje, Japonijoje, Rusijoje. Laimėti tarptautiniai konkursai Pskove, Peterburge, Osakoje. Ansamblis padarė keletą radio įrašų Lietuvoje, JAV, Vokietijoje, išleido keletą CD.

2002 m. kaip solistas E. Čiplys koncertavo Šveicarijoje, Ciuricho ir Bazelio koncertų salėse, padarė vietinių radio įrašų. Nuo 2001 m. nuolat koncertuoja netradicinės sudėties ansambliuose kartu su fleitininke V. Zabrodaite, pianistėmis V. Rindzevičiūte, V. Aikevičiūte-Čipliene, vargonininke D. Šakenyte, birbynininku K. Mikiška. Su šiuo kolektyvu Lietuvoje ir Vokietijoje įrašyti CD. Su kanklininke Jolanta Babaliauskiene sukurtas ansamblis „Rido“. Šis duetas 2007 m. laimėjo I vietą tarptautiniame kamerinės muzikos konkurse liaudies instrumentų kategorijoje Val Tidone (Italija).

Įsimintina Eugenijaus Čiplio muzikinė veikla ir ansamblyje „Reversio“„Reversio“, E. Čiplio pasirodymai  bei šio ansamblio bendradarbiavimas su Lenkijos, Vokietijos baroko muzikos atlikėjais – klavesinistu ir vargonininku Mareku Toporowskiu, viola da gamba atlikėju ir vargonininku Krzysztofu Firlusu, vargonininku Sergejumi Tcherepanovu ir kitais. Su šiais kūrėjais 2016–2018 m. įrašyti 59 muzikos kūriniai iš XVII amžiaus Lenkijos ir Lietuvos valstybėse skambėjusios muzikos. Šis albumas viešai prieinamas platformoje „Spotify“„Spotify“ grojaraštis, Lithuanian birbyne: XVII Century Music in Poland and Lithuania .

Savo visuomenine, koncertine ir pedagogine veikla birbynininkas E. Čiplys nuolat propaguoja liaudies instrumentinės muzikos meną, groja senaisiais tradiciniais ir šiuolaikiniais liaudies pučiamaisiais instrumentais. Jo repertuaruose – ne tik tradicinė liaudies muzika, bet ir klasikinė, romantinė bei modernioji kompozitorių kūryba.

 Kūryba 

Nuo 2007 m. E. Čiplys pradėjo kurti ir aranžuoti kūrinius liaudies instrumentų orkestrui bei orkestrui ir chorui, skirtus Lietuvos dainų šventėms (2007Ansamblių vakaras „Saulės vartai“, Lietuvos dainų šventė „Būties ratu“ 2007 , 2009Ansamblių vakaras, Lietuvos tūkstantmečio dainų šventė „Amžių sutartinė“ 2009, 2012, 2014Ansamblių vakaras „Krantai Nemunėlio“, Lietuvos dainų šventė „Čia – mano namai“ 2014, 2016, 2018Ansamblių vakaras „Tėvyne, mūsų“, Lietuvos dainų šventė „Vardan, tos…“ 2018). Taip pat E. Čiplys yra Lietuvos dainų švenčių Ansamblių vakarų dirigentas ir muzikos vadovo asistentas (2007, 2009, 2014, 2018), Lietuvos moksleivių dainų švenčių Ansamblių vakarų muzikos vadovas ir dirigentas (2012, 2016).

 Šaltiniai 

 Nuorodos 
 Lietuvos muzikų sąjunga 
 Marek Toporowski apie Lietuvišką birbynę 
 E. Čiplio veikla Vilniaus universiteto dainų ir šokių ansamblyje 
 Solistas E. Čiplys  

Kategorija:Lietuvos muzikos pedagogai